Nowshera Bus Accident: जम्मू-कश्मीर के नौशेरा में खाई में जा गिरी बस, 56 यात्री घायल, एक ने दम तोड़ा
जम्मू कश्मीर के नौशेरा में एक बस दुर्घटना का शिकार हो गई। यात्रियों से भरी बस राजौरी-नौशेरा रूट पर जा रही थी तभी अचानक सड़क किनारे खाई में जा लुढ़की। हादसे के बाद बस में से 56 घायल यात्री निकाले गए लेकिन एक यात्री ने दम तोड़ दिया।
नई दिल्ली: जम्मू कश्मीर के नौशेरा में एक बस दुर्घटना का शिकार हो गई। यात्रियों से भरी बस राजौरी-नौशेरा रूट पर जा रही थी तभी अचानक सड़क किनारे खाई में जा लुढ़की। हादसे के बाद बस में से 56 घायल यात्री निकाले गए लेकिन एक यात्री ने दम तोड़ दिया। जम्मू-कश्मीर के राजौरी जिले में सोमवार को एक ओवरलोड बस के सड़क से फिसलकर खाई में जा गिरी. इस हादसे में एक 65 वर्षीय यात्री की मौत हो गई और कई अन्य घायल हो गए।नौशेरा के एडीसी सुखदेव सिंह ने जानकारी दी कि बस राजौरी-नौशेरा रूट पर थी। हादसे के बाद 56 घायल यात्री मिले हैं, जिनमें से एक व्यक्ति की इलाज के दौरान मौत हो गई। गंभीर रूप से घायल चार मरीजों को जम्मू के जीएमसी अस्पताल रेफर किया गया है। अधिकारियों ने बताया कि 50 से ज्यादा यात्रियों को लेकर बस पुखरनी गांव से नौशेरा जा रही थी और दुर्घटना सुबह करीब 10 बजे लाम के निकट देबट्टा में हुई।उन्होंने कहा कि स्थानीय लोगों, सेना और पुलिस के बचाव दल ने गंभीर रूप से घायल नौ लोगों को अस्पताल पहुंचाया, जिनमें से एक पुखरनी गांव के बिलाल हुसैन ने दम तोड़ दिया। उन्होंने कहा कि कई और यात्री जिन्हें मामूली चोटें आई थीं, उन्हें प्राथमिक उपचार के बाद छुट्टी दे दी गई है। इस दौरान एक रक्षा प्रवक्ता ने कहा कि राष्ट्रीय राइफल्स के जवानों ने बचाव अभियान में मदद की।रक्षा प्रवक्ता ने कहा, "राष्ट्रीय राइफल्स के जवानों ने व्यक्तिगत सुरक्षा की परवाह किए बिना खड़ी ढलानों पर गंभीर रूप से घायल यात्रियों को घायल बस में से निकाला। घायलों को सैन्य वाहनों में प्राथमिक उपचार और आगे के इलाज के लिए उप-जिला अस्पताल नौशेरा ले जाया गया।"